open-index/open-wikipedia-markdown huggingface dataset:
Phalacrocorax

***Phalacrocorax*** is 'n genus van voëls in die familie van kormorante (*Phalacrocoracidae*). Die genus omvat ongeveer 22 spesies.

## Spesies 
Die volgende spesies word onder die genus ingedeel:

* *Phalacrocorax aristotelis*
* *Phalacrocorax auritus*
* *Phalacrocorax brasilianus*
* *Phalacrocorax capensis* – Trekkormorant
* *Phalacrocorax capillatus*
* *Phalacrocorax carbo* – Grootkormorant
* *Phalacrocorax featherstoni*
* *Phalacrocorax fuscescens*
* *Phalacrocorax fuscicollis*
* *Phalacrocorax gaimardi*
* *Phalacrocorax harrisi*
* *Phalacrocorax lucidus* – Witborskormorant
* *Phalacrocorax magellanicus*
* *Phalacrocorax neglectus* – Bankduiker
* *Phalacrocorax nigrogularis*
* *Phalacrocorax pelagicus*
* *Phalacrocorax penicillatus*
* *Phalacrocorax perspicillatus*
* *Phalacrocorax punctatus*
* *Phalacrocorax sulcirostris*
* *Phalacrocorax urile*
* *Phalacrocorax varius*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Actophilornis

**Actophilornis** is 'n genus van voëls in die familie van langtone (*Jacanidae*). Die genus omvat twee spesies. Hulle kom in Afrika en die omliggende eilande voor.

## Spesies 
* *Actophilornis africanus* - Grootlangtoon
* *Actophilornis albinucha*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Fort Hardinge

**Fort Hardinge** was een van 'n reeks forte wat deur die Britse koloniale owerheid  tydens die Kaapse grensoorloë van 1779 tot 1877 op die oosgrens van die Kaapkolonie gebou is. 

Hierdie klein fort was oorkant Fort Hill by King William's Town. Vanuit hierdie fort kon daar goeie beheer oor sekere driwwe in die Buffelsrivier gehandhaaf word. Dit is deur die Royal Engineers gebou.

## Sien ook 
* Lys van forte in die Oos-Kaap
* Kaapse grensoorloë
Langtone

Die **langtone** (*Jacanidae*) is 'n familie van tropiese watervoëls wat aan die orde van steltloperagtiges (*Charadriiformes*) behoort. Die familie omvat 8 spesies.

Hierdie voëls word gekenmerk deur hulle pote met besonder lang tone. Dit stel hulle in staat om maklik oor drywende waterplante te loop. Die wyfies is groter as die mannetjies, maar verder is daar nie regtig uiterlike verskille tussen die geslagte nie.

Langtone bou (net soos dobbertjies) drywende neste wat gewoonlik aan 'n nabygeleë plant geanker is sodat dit nie kan wegdryf nie.

Daar is 2 spesies in Suider-Afrika, wat by strandmere en stil binnelandse waters aangetref word. 'n Eienaardige kenmerk van die voëls is dat hulle hul eiers onder hul vlerke uitbroei en soms ook hul kuikens onder die vlerke ronddra.

## Bou 
Langtone (familie Jacanidae) is klein watervoëls wat aan onder meer hul besonder lang tone onderskei kan word. In Suider-Afrika word 2 spesies aangetref, naamlik die grootlangtoon (*Actophilornis africanus*) en die dwerglangtoon (*Microparra eapensis*). Die gewone langtoon is sowat 30&nbsp;cm lank en sy algemene kleur is kastaiingbruin. Hy het 'n goudgeel vlek op die bors, die voorkant van die nek is wit en die agterkant swart.

Die voorkop het 'n blouerige skynsel. Die dwerglangtoon is egter heelwat kleiner. en minder opvallend. Hy word net sowat 15&nbsp;cm lank en sy algemene kleur is ligter as die van die gewone langtoon. Die keel, bors en pens is witterig. By albei spesies ryk die geslagte eenders.

## Gedrag 
Langtone kom by strandmere en stil binnelandse waters met baie plantegroei voor. Hulle lang tone stel hul in staat om vinnig oor waterlelies en ander drywende plante te hardloop op soek na waterinsekte en sade.

Met sy lang tone versprei die voël sy massa oor 'n groot oppervlakte lelieblare, wat verhoed dat die blare onder hom sink. Hulle loop ongemaklik op land, maar is kragtige vlieërs en kan selfs swem en duik. Wanneer hulle verveer, verloor hulle egter al hul slagvere tegelykertyd en kan dan vir 'n ruk nie vlieg nie. Buite die broeityd word gewone langtone soms in groot swerms aangetref.

Langtone het 'n eienaardige broeigedrag:
Die nes word van plantmateriaal gemaak en is drywend. Mannetjies sowel as wyfies help met die broeiery deur die eiers met die snawel onder die vlerke in te stoot en daar vas te knyp. Die kuikens word soms ook onder die vlerke rondgedra. Die eiers is besonder mooi: hulle is peervormig en grondkleurig met baie swart kolle en krulle, en blink asof hulle opgevryf is.

## Taksonomie 
Die langtone word in die volgende genera onderverdeel:

* *Microparra*
* *Actophilornis*
* *Irediparra*
* *Hydrophasianus*
* *Metopidius*
* *Jacana*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
* Wêreldspektrum, 1982,  band
Gryskopspeg

Die **Gryskopspeg** (*Dendropicos griseocephalus*) is 'n algemene standvoël in digte boomveld en woud; dikwels in klein woudkolle en naby woudrande. Die voël is 17 – 19&nbsp;cm groot en weeg 40 - 50 gram. In Engels staan die voël bekend as die *Olive Woodpecker*.

## Verspreiding en leefgebied 
Hierdie voëls kom in suidelike en suid-sentraal Afrika voor en het 3 subspesies:
* *Dendropicos griseocephalus ruwenzori*: van Angola tot sentraal Tanzanië suidelik tot Zimbabwe en Namibië.
* *Dendropicos griseocephalus kilimensis*: noordelike en oostelike Tanzanië.
* *Dendropicos griseocephalus griseocephalus*: van suidelike Mosambiek tot Suid-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Grondspeg

Die **Grondspeg ** (*Geocolaptes olivaceus*) is 'n gelokaliseerde algemene endemiese standvoël op klipperige heuwelhange en fynbos, Karoo en grasveld. Hulle leef nie in bome nie. Die voël is 24 – 30&nbsp;cm groot en weeg 110 - 130 gram. In Engels staan die voël bekend as die *ground woodpecker*.

Dit is die enigste spesie in die genus *Geocolaptes*, wat aan die familie van spegte (*Picinae*) behoort.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooikoplewerik

Die **Rooikoplewerik** (*Calandrella cinerea*) is 'n algemene standvoël, plaaslike nomade en intra-Afrika-trekvoël op kort grasveld en landerye. Hulle kom dikwels in swerms voor. Die voël is 14 – 15&nbsp;cm groot en weeg 20 - 26 gram. In Engels staan die voël bekend as die *Red-capped Lark*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Donkerlewerik

Die **Donkerlewerik** (*Pinarocorys nigricans*) is 'n redelike algemene inter-Afrika-trekvoël wat in boomveld in Sentraal-Afrika broei. Hulle kom dikwels op oop plekke met gras in boomveld en savanne voor. Die voël is 19 – 20&nbsp;cm groot en weeg 30 - 46 gram. In Engels staan die voël bekend as die *Dusky lark*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Mesopicos

**Mesopicos** is 'n genus van voëls wat aan die familie van spegte (*Picidae*) behoort.

## Taksonomie 
Die volgende spesies behoort aan die genus:

* Mesopicos elliotii
* Mesopicos goertae
* Mesopicos griseocephalus - Gryskopspeg

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Pinarocorys

***Pinarocorys*** is 'n klein genus van sangvoëls in die familie van lewerike (*Alaudidae*). Hulle is inheems aan Afrika en is trekvoëls. Slegs een spesie besoek suidelike Afrika.

## Spesies 
Die volgende spesies behoort aan die genus:

* *Pinarocorys erythropygia*
* *Pinarocorys nigricans* - Donkerlewerik

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Louis Ludik

**Louis Ludik** (gebore op 8 Oktober 1986 op Kempton Park) is 'n Suid-Afrikaanse rugbyspeler vir die Natal Haaie in die Curriebeker en die Sharks in Superrugby speel.

## Eksterne skakels 
*SA Rugby Profiel 
*itsrugby.co.uk Profiel
Calandrella

**Calandrella** is 'n genus van voëls in die familie van lewerike (*Alaudidae*).

## Spesies 
Die volgense spesies behoort aan die genus:

* *Calandrella acutirostris*
* *Calandrella athensis*
* *Calandrella blanfordi*
* *Calandrella brachydactyla*
* *Calandrella cheleensis*
* *Calandrella cinerea* - Rooikoplewerik
* *Calandrella erlangeri*
* *Calandrella raytal*
* *Calandrella rufescens*
* *Calandrella somalica*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Strawberry Hill House

230px
**Strawberry Hill House**

**in Twickenham, Londen** 
Engeland

----

**Opgerig**

17de eeu, omgebou tussen 1749 en 1776

----

**Boustyl**

Georgiaanse Gotiese herlewing

----

**Heropening ná restourasie**

Oktober 2010

----

**Webtuiste**
*Strawberry Hill House*

**Strawberry Hill House**, waarna dikwels ook net as **Strawberry Hill** verwys word, is 'n landhuis wat tussen 1749 en 1776 in Twickenham, Suidwes-Londen vir Horace Walpole (1717–1797), die skrywer en seun van die eerste Britse premier Sir Robert Walpole, in die Georgiaanse Gotiese herlewingstyl gebou is. Die huis was baanbrekend in 'n tyd toe die meeste herewonings in 'n nugtere klassieke styl ontwerp is en word as 'n vroeë voorloper van die 19de eeuse Neogotiese herlewing beskou. Na sy spesifieke boustyl, 'n unieke mengsel van 18de eeuse rokoko-stylelemente en Walpole se voorstellings van Gotiese boukuns, word as Strawberry Hill-gotiek verwys.

Walpole het 'n bestaande 17de eeuse woning in vier stappe, wat respektiewelik in 1749, 1760, 1772 en 1776 begin het, laat ombou om sy omvangryke versameling van antikwiteite te huisves. Die argitektoniese ontwerp sou 'n sombere atmosfeer skep en met die tuin kontrasteer. So is torinkies en skansmure by die gebou gevoeg en bypassende binnenshuise versierings aangebring, waaronder 'n vuurplek wat deur Robert Adam ontwerp is. Versierings aan die buitekant is onder meer deur James Essex behartig.

Walpole het sy geboue as "papier" beskou wat binne tien jaar ná sy afsterwe "weggevee" sou wees. Sy landhuis, wat reeds tydens sy leeftyd besoekers gelok het, het egter bewaar gebly en word sedert 2012 in 'n tweede fase van herstelwerk omvattend gerestoureer. Dit word tans deur die Strawberry Hill Trust bestuur en staan oop vir die publiek.

## Eksterne skakels 
*  Amptelike webwerf
Vlaktelewerik

Die **vlaktelewerik** (*Chersomanes albofasciata*) is 'n algemene amper-endemiese standvoël in 'n verskeidenheid habitats van vogtige grasveld, Karoobossieveld en halfwoestyngrasveld tot gruisvlaktes. Die voël is 13 – 15&nbsp;cm groot en weeg 20 - 34 gram. In Engels staan die voël bekend as die *Spike-heeled lark*.

[duimnael|links|Vaal voorkoms in die [Nasionale Etoshawildtuin]]
Dit is die enigste spesie in die genus *Chersomanes* wat onder die familie van lewerike (*Alaudidae*) ressorteer.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Knysnaspeg

Die **Knysnaspeg** (*Campethera notata*) is 'n gelokaliseerde algemene en endemiese standvoël in woud, oewerbos, *Euphorbia*-ruigtes, melkhoutstruikgewas en uitheemse akasia- en bloekombome. Weens die voël se klein verspreidingsgebied is sy status amper-bedreig. Die voël is 19 – 21&nbsp;cm groot en weeg 60 – 70 gram. In Engels staan die voël bekend as die *Knysna Woodpecker*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Sabotalewerik

__NOTOC__

Die **sabotalewerik** (*Calendulauda sabota*) is 'n algemene amper-endemiese standvoël in suider-Afrika. Dit is 'n algemene spesie van dorre savanne, Karoo, Nama-Karoo, die bosveld en laeveld. Die voël is 15&nbsp;cm groot en weeg 21 – 31 gram. Die subspesies in die droë weste (*C. s. naevia*, *C. s. waibeli*, *C. s. bradfieldi* en *C. s. herero*) het opmerklik dikker snawels as die subspesies (*C. s. sabota*, *C. s. waibeli*, *C. s. ansorgei*, *C. s. sabotoides* en *C. s. suffusca*) van meer vogtige habitats in die ooste en noorde. In Engels staan dit as die *sabota lark* bekend.

## Galery

Sabota Lark - Etosha 0005 (16761249109).jpg|*C. s. herero* in Etosha Nasionale Park, Namibië(dik snawel)
Calendulauda sabota ssp. bradfieldi, crop.jpg|*C. s. bradfieldi* naby Ritchie, Noord-Kaap(dik snawel)
Sabota lark, Calendulauda sabota, at Mapungubwe National Park, Limpopo, South Africa (18126532598).jpg|*C. s. sabotoides* te Mapungubwe, Limpopo(dun snawel)
Sabota lark (Calendulauda sabota waibeli).jpg|*C. s. waibeli* in Etosha Nasionale Park, Namibië(dun snawel)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Boekedorp

[duimnael|regs|270px|Die hoofstraat van [Richmond, Noord-Kaap, Suid-Afrika se eerste boekedorp.]]
duimnael|Boekwinkels in die Walliese Hay, die eerste boekedorp ter wêreld
duimnael|Antikwariaat in Bredevoort, Nederland
duimnael|Tweedehandse boekwinkel in Langenberg, Duitsland
duimnael|Selfhelp-boekwinkels in Fjærland, Noorweë
duimnael|Fontenoy-la-joute, Frankryk

'n **Boekedorp** is 'n plek met 'n aansienlike groot aantal tweedehandse boekwinkels waarvoor dit die meeste bekend is. Daar is dikwels dorpe met beperkte ekonomiese vooruitsigte, waar die boek 'n besondere inisiatief aan die dag kan lê vir ekonomiese ontwikkeling. Die groot aantal verskillende tweedehandse boekwinkels (antikwariate) lok mense van heinde en ver, waar die dorp andersins geen aftrek sou kry by 'n paar winkeltjies nie. Die boekwinkels gaan dikwels met koffiewinkels, kunsgalerye en oudhedewinkels gepaard. Die doel is om veral die gastebedryf, maar ook ander plaaslike ondernemings, deur die antikwariese besoekers te bevoordeel. Dit skep werksgeleenthede vir die (plaaslike) bevolking.

## Geskiedenis 
Die eerste boekedorp ter wêreld is 'n afgeleë dorpie in Wallis. Richard Booth open in 1961 in Hay-on-Wye 'n tweedehandse boekwinkel wat houers vol boeke wat hy uit New York saamgebring het verkoop. Tans is daar in hierdie dorpie, met skaars 2&nbsp;000 inwoners, meer as 38 antikwariate. Vele daarvan spesialiseer volgens enkele temas. Die dorpie lok baie toeriste. Die toerisme word verder deur boekbekendstellings bevorder.

Volgens hierdie konsep van Hay het gevolglik meer boekedorpe in Europa en meer sporadies op ander vastelande ontstaan.

Die eerste boekedorp in Duitsland en die Duitssprekende gebied word in September 1997 gestig. Mühlbeck en die buurdorp Friedersdorf in die Anhalt-Bitterfeld-distrik het tans sowat 15 boekwinkels in 'n gebied met skaars 3&nbsp;000 inwoners. Die grondslag was 70&nbsp;000 boeke wat oor die hele Duitsland versamel is. Tans is die boekaanbod omtrent een miljoen boeke.

Richmond, in die Noord-Kaap, word as Suid-Afrika se heel eerste boekedorp beskou. John Donaldson ('n sportmediaman), Peter Baker ('n Kanadese veearts) en Darryl Earl David ('n dosent aan die Universiteit van KwaZulu-Natal wat sy doktorsgraad oor boekedorpe gedoen het), het aanvanklik  onafhanklik van mekaar die goedkoop kerkhuise ("nagmaalhuise") opgekoop, gerestoureer en die boekedorp amptelik in 2007 geopen met 'n optrede deur Patrick Mynhardt. Die eerste *BoekBedonnerd*-fees is gehou, wat sowat duisend feesgangers na die dorp gebring het wat aan net sowat 250 mense verblyf kon bied.

## Lys van Boekedorpe 
## Verwysings 
## Eksterne skakels 
* International Organisation of Book Towns
Palenque

**Palenque** (Majaans: *Bàak*) is 'n argeologiese terrein in die Meksikaanse deelstaat Chiapas, wat noordwes van die grens met Guatemala geleë is. Die historiese naam van die stad was vermoedelik ''Lakamha' *wat "groot water" beteken, terwyl die gebied *B’aakal'' ("been") genoem is.

[duimnael|links|[Majagliewe|Majaglief van Palenque]]
Palenque is 'n middelgroot terrein, baie kleiner as Tikal en Copán, maar is veral bekend vir sy argitektuur, skulpture, dakkamme en reliefgravure van hoë gehalte. Die grootste deel van die geskiedenis van Palenque is van die Majagliewe af gerekonstrueer, veral van die 5de eeu en die wedywering met ander Majastede soos Calakmul en Toniná.

Die stadsgebied het in 1981 'n nasionale park geword en Palenque is in 1987 deur Unesco as wêrelderfenisgebied gelys.

## Leiers van Palenque 
duimnael|links|upright|Leiers van Palenque.
* 987–? v.C. Uk'ix-Chan, waarskynlik fiktief
* omstreeks 252 v.C. Casper I, waarskynlik fiktief
[…]
* 431–435 K'uk' Bahlam I.
* 435–487 Casper II, regte naam nie bekend nie
* 487–501 Butz'aj Sak Chiik
* 501–524 Ahkal Mo' Nahb I
* 529–565 K'an Joy Chitam I
* 565–570 Ahkal Mo' Nahb II
* 572–583 Kan Bahlam I
* 583–604 Yohl Ik 'nal, eerste meesteres
* 605–612 Ajen Yohl Mat
* 612–615 Muwaan Mat, identiteit onduidelik
* 615–683 Kʼinich Janaabʼ Pakal, "Pakal die Grote" genoem
* 684–702 K'inich Kan Bahlam II
* 702–naas 720 K'inich K'an Joy Chitam II, broer van K'inich Kan Bahlam II
* 721–naas 736 K'inich Ahkal Mo' Nahb III
* omstreeks 742 K'inich Janaab Pakal II
* omstreeks 751 K'inich Kan Bahlam III
* 764–naas 783 K'inich K'uk' Bahlam II
* 799–? Janaab Pakal III

## Verwysings 
## Bronnelys 
*  
*  

## Eksterne skakels 
*  
*
Aquila (genus)

**Aquila** is 'n genus van voëls in die familie van ouwêreldse aasvoëls (*Accipitridae*). Die genus omvat 11 spesies.

## Spesies 
**Aquila adalberti*
**Aquila africana*
**Aquila audax*
**Aquila chrysaetos*
**Aquila fasciata*
**Aquila gurneyi*
**Aquila heliaca*
**Aquila nipalensis* - Steppe-arend
**Aquila rapax* - Roofarend
**Aquila spilogaster* - Grootjagarend
**Aquila verreauxii* - Witkruisarend

Sedert 2013 is die volgende spesies (volgens die *IOC World Bird List*) na die genus *Clanga* geskuif:
**Clanga pomarina*
**Clanga hastata*
**Clanga clanga*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Deventer

**Deventer** is 'n munisipaliteit in Salland, in die provinsie Overijssel in Nederland. *Deventer* grens aan die munisipaliteite Olst-Wijhe, Raalte, Rijssen-Holten, Lochem en Voorst. Daar woon 98 000 mense in Deventer. Die stad vorm ook saam met die stede Apeldoorn, Zutphen en ander munisipaliteite die agglomerasie Stedendriehoek, waar sowat 410&nbsp;000 mense woon.

Deventer staan bekend vir sy Deventerkoek en die sokkerspan Go Ahead Eagles wat in die seisoen 2013-2014 in die Eredivisie gespeel het. Die stad is ook die fokuspunt van infrastruktuur in *Salland*, asook vir die spoorweë, vir die nasionale paaie die A1 as vir die IJsselrivier.

## Geskiedenis 
Die stad Deventer is waarskynlik gestig rondom 768 deur die Engelse sendeling Lebuinus, wat 'n houtkerk op die oostelike oewer van die IJssel gebou het. In 952 het Koning Otto I in 'n skenkingsoorkonde Deventer as stad vermeld. Nadat die plek in die loop van tyd steeds meer regte en voorregte verwerf het, het dit in 1123 van keiser Hendrik V die beskikking oor die munisipale gronde gekry. In die Middeleeue was Deventer lid van die Hanseverbond. Tydens die Tweede Wêreldoorlog is die stad hewig gebombardeer vanweë die teenwoordigheid van 'n brug oor die IJssel, met die gevolg dat nie baie geboue na die oorlog oorgebly het nie.

## Gebeure 
* Die Deventer Boekemark is 'n jaarlikse gebeurtenis wat plaasvind in die eersste naweek van Augustus in die sentrum en langs die IJsselkade in Deventer en word gesien as die grootste boekemark van Europa.
* Die Dickens Festijn is 'n jaarlikse (Kersfees) aktiwiteit in Deventer wat plaasvind in de 2de of 3de naweek van Desember. Die tweedaagse geleentheid word op inisiatief van plaaslike inwoners en middenstanders sedert 1990 gehou in die Middeleeuse Bergkwartier, deel van die ou sentrum van Deventer.
* Die Deventer op Stelten, 'n gratis buiteteater met meer as 150 vertonings in die ou sentrum van die stad, wat jaarliks ​​plaasvind in die 2de naweek van Julie.

## Besienswaardighede 
* De Aardelaarshorst: die Stadion Go Ahead Eagles (kapasiteit: 8,000).
* Grote of Lebuïnuskerk: een Gotiese hallenkerk.
* De Waag: historiese gebou waar die Deventer historiese museum en die speelgoed en blikmuseum geleë is.
Karoolewerik

Die **Karoolewerik** (*Calendulauda albescens*) is 'n algemene endemiese standvoël in Karoo- en kusbossieveld. Die voël is 16 – 17&nbsp;cm groot en weeg 25 - 33 gram. In Engels staan die voël bekend as die *Karoo Lark*. Die voël het verbaster met die Barlowse lewerik tussen Port Nolloth en die Oranjerivier.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Duinlewerik

Die **Duinlewerik** (*Calendulauda erythrochlamys*) is 'n redelike algemene endemiese standvoël in begroeide gebiede tussen duine in die Namibwoestyn tussen die Koichab- en Kuisebrivier. Die voël is 17 – 18&nbsp;cm groot en weeg 26 - 33 gram. In Engels staan die voël bekend as die *Dune lark*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Certhilauda

***Certhilauda*** is 'n genus van voëls in die familie van lewerike (*Alaudidae*), wat aan die orde van sangvoëls (*Passeriformes*) behoort. Van die spesies word soms onder die genus *Calendulauda* ingedeel. Hierdie spesies kom in die suidwestelike en suidelike dele van Afrika voor.

## Spesies 
Die volgende spesies behoort aan die genus:

* *Certhilauda benguelensis* - Kaokolangbeklewerik
* *Certhilauda brevirostris* - Overberglangbeklewerik
* *Certhilauda chuana* - Kortkloulewerik
* *Certhilauda curvirostris* - Weskuslangbeklewerik
* *Certhilauda semitorquata* - Grasveldlangbeklewerik
* *Certhilauda subcoronata* - Karoolangbeklewerik

Die volgende spesies word soms in die genus *Calendulauda* geplaas:
* *Certhilauda erythrochlamys* - Duinlewerik
* *Certhilauda barlowi* - Barlowse lewerik
* *Certhilauda albescens* - Karoolewerik
* *Certhilauda burra* - Rooilewerik

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Nasionale Dag van België

[duimnael|350px|Koning [Albert II van België|Albert II in stromende reën, tydens die parade van 2011.]]

Die **Nasionale Dag van België** word jaarliks op 21 Julie in België gevier. Die dag gedenk die inhuldiging van die eerste Belgiese koning, Leopold van Saksen-Coburg-Gotha. Die dag is as 'n nasionale vakansiedag geproklameer. Winkels, banke en poskantore is gesluit en openbare dienste word nie op die dag gelewer nie.

## Historiese gebeure 
Na die revolusie van 1830 verkry België *de facto* onafhanklikheid vanaf die Verenigde Koninkryk der Nederlanden. Tydens die nuutgevonde nasionale kongres word besluit dat België 'n koninkryk sal wees. Leopold van Sakse-Cobourg-Gotha word op 4 Junie 1831 deur die kongres as die eerste koning uitgeroep.

Leopold reis per boot vanaf Engeland na Calais, waarna hy per koets na De Panne in België geneem word. Hy trek verder deur die land en lê op 21 Julie 1831 die grondwetlike eed as eerste koning van België in Brussels af.
Mirafra

**Mirafra** is 'n genus van voëls in die familie van lewerike (*Alaudidae*), wat onder die orde van sangvoëls (*Passeriformes*) ressorteer. Van die spesies word soms onder die genus *Calendulauda* ingedeel.

## Spesies 
Die volgende spesies behoort aan die genus:

* *Mirafra affinis*
* *Mirafra africana* - Rooineklewerik
* *Mirafra albicauda*
* *Mirafra angolensis*
* *Mirafra apiata* - Kaapse klappertjie
* *Mirafra ashi*
* *Mirafra assamica*
* *Mirafra cantillans*
* *Mirafra cheniana* - Spotlewerik
* *Mirafra collaris*
* *Mirafra cordofanica*
* *Mirafra erythrocephala*
* *Mirafra erythroptera*
* *Mirafra fasciolata* - Hoëveldklappertjie
* *Mirafra gilletti*
* *Mirafra hova*
* *Mirafra hypermetra*
* *Mirafra javanica*
* *Mirafra microptera*
* *Mirafra passerina* - Bosveldlewerik
* *Mirafra pulpa*
* *Mirafra rufa*
* *Mirafra rufocinnamomea* - Laeveldklappertjie
* *Mirafra somalica*
* *Mirafra williamsi*

Die volgende spesies word soms onder die genus *Calendulauda* ingedeel:
* *Mirafra africanoides* - Vaalbruinlewerik
* *Mirafra albescens*
* *Mirafra alopex*
* *Mirafra barlowi*
* *Mirafra burra*
* *Mirafra erythrochlamys*
* *Mirafra poecilosterna*
* *Mirafra sabota* - Sabotalewerik

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
De Panne

**De Panne** is 'n kusdorp en munisipaliteit in die Belgiese provinsie Wes-Vlaandere. Die munisipale gebied het ietwat meer as 10&nbsp;000 inwoners. Dit is die mees westelike nedersetting in België en die mees suidelike oord langs die Belgiese kus.
Barlowse lewerik

Die **Barlowse lewerik** (*Calendulauda barlowi*) is 'n gelokaliseerde algemene endemiese standvoël in dorre bossieveld en begroeide duine. Die voël is 17–18&nbsp;cm groot en weeg 26–36&nbsp;gram. Dit het verbaster met die Karoolewerik tussen Port Nolloth en die Oranjerivier. In Engels staan die spesie bekend as ''Barlow's lark*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Eksterne skakels
Filip van België

**Filip van België** (15 April 1960 - ) is die sewende koning van België. Hy bestyg die troon op 21 Julie 2013 op die Nasionale Dag van België. Hy volg sy vader, Albert II van België in die posisie op nadat hy op 3 Julie 2013 aangekondig het dat hy op die dag gaan abdikeer.

## Huwelik en kinders 
duimnael|links|Wapen van Filip & Mathilde van Brabant

Prins Filip raak op 10 September 1999 verloof aan ''Mathilde d'Udekem d'Acoz'' (20 Januarie 1973). Op 4 Desember 1999 trou hulle is Brussel. Hulle het vier kinders:

* prinses Elisabeth (25 Oktober 2001), hertogin van Brabant
* prins Gabriël (20 Augustus 2003)
* prins Emmanuel (4 Oktober 2005)
* prinses Eléonore (16 April 2008)

## Verwysings 
## Eksterne skakel 
http://www.monarchie.be/nl/de-koninklijke-familie/koning-filip
Telebrug

**Telebrug** of **Tellebrug** is 'n grenspos tussen Suid-Afrika en Lesotho, geleë in die Oos-Kaap.

Die motorbrug kruis die Telerivier, 'n sytak van die magtige Oranjerivier wat deur Suid-Afrika vloei. Die grenspos word verbind met die Suid-Afrikaanse padnetwerk met die R393-streekroete.

Die anti-apartheid Suid-Afrikaanse joernalis en redakteur van die *Daily Dispatch*, Donald Woods, het Lesotho deur die Telebrug vermom as 'n priester binnegekom terwyl hy op Oujaarsaand 1977 uit Suid-Afrika gevlug het, wat in die 1987-film *Cry Freedom* uitgebeeld is.

## Sien ook 
* Grensposte van Suid-Afrika

## Verwysings
Van Rooyenshek

**Van Rooyenshek** is 'n grenspos geleë tussen Suid-Afrika en Lesotho. Die R702-streeksroete verbind die grenspos met onder andere die R26-provinsiale pad.

thumbnail|die grenspos aan die Suid-Afrikaanse kant

## Sien ook 
* Grensposte van Suid-Afrika

## Verwysings
Pekabrug

duimnael|Grenspos aan die Suid-Afrikaanse kant.
duimnael|Verroeste bordjie wys die pad na Pekabrug aan.
duimnael|Pad aan die Lesotho-kant.
duimnael|Pad aan die Suid-Afrikaanse kant.

**Pekabrug** is 'n grenspos geleë tussen Suid-Afrika en Lesotho.

## Sien ook 
* Grensposte van Suid-Afrika

## Verwysings
Calakmul

**Calakmul** of **Kalakmul** is 'n argeologiese terrein in die Meksikaanse deelstaat Campeche, wat in die reënwoude van die Yucatán-skiereiland net noord van die grens tot Guatemala geleë is. Calakmul was tydens die klassieke tydperk saam met El Mirador en Tikal een van die grootste en magtigste Majastede. Die historiese naam van die stad was „Chan“ (*tschan*), wat "slang" beteken. Die stad het 'n groot gebied oorheers, wat "koninkryk van die slange" genoem is.

duimnael|links|Majahiëroglief van Calakmul
duimnael|links|Struktuur II, een van die grootste geboue van die Majas
duimnael|links|upright|Stele 51, dateer op 731 n.C., vertoon Yuknoom Took' K'awiil
Die geskatte bevolking van Calakmul is 50&nbsp;000. Die geskiedenis van die klassieke Majatydperk was gekenmerk deur die intensiewe wedywering tussen Calakmul en Tikal.

Calacmul is in 1931 deur Cyrus L. Lundell herontdek en is in 2002 deur Unesco as wêrelderfenisgebied gelys. In 2014 is die wêrelderfenisgebied uitgebrei en omvat nou ook die omliggende reënwoud.

## Bekende leiers 
Die konings van Calakmul was bekend as ''k'uhul kan ajawob'' () ("Goddelike Here van die Slang-koninkryk"). Hierdie lys is nie kontinu nie, as die argeologiese rekord onvolledig is. Alle datums is n.C.

## Verwysings 
## Verdere leesstof 
*  
*  
*  
*  

## Eksterne skakels
Gryskapokvoël

Die **gryskapokvoël** (*Anthoscopus caroli*) is 'n klein voëltjie wat in Suidelike Afrika voorkom. Hierdie is van die kleinste voëltjies in Afrika en is slegs  lank en weeg ongeveer .

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Stompie Moeketsi

duimnael|220px|Winnie Madikizela-Mandela is in 1990 aangekla vir aanranding, menseroof en moord op Stompie Moeketsi.

**James Seipei** (1974–1989), ook bekend as **Stompie Moeketsi**, was 'n tiener en ANC-aktivis vanaf Parys in Suid-Afrika. Hy is op 29 Desember 1988 saam met drie ander seuns deur lede van Winnie Madikizela-Mandela se lyfwagte, bekend ​​as die *Mandela United Football Club*, ontvoer. Moeketsi is op 1 Januarie 1989 vermoor, die enigste van die seuns wat doodgemaak is.

Jerry Richardson, een van Mandela se lyfwagte het verklaar dat sy aan hom opdrag gegee het om die tieners uit Soweto te ontvoer en te vermoor. Stompie was die jongste van die vier. Hulle is ernstig  mishandel en Stompie se lewelose liggaam is later gevind. Hy is blykbaar vir vermeende verraad doodgesteek.

Winnie Madikizela-Mandela is aangekla vir aanranding, menseroof, ontvoering en die beweerde moord op die 14-jarige aktivis. Sy word in 1991 vir die ontvoering en medepligtigheid tot aanranding skuldig bevind en ses jaar gevangenisstraf opgelê. Haar vonnis is later versag na 'n boete en 'n twee-jaar opgeskorte vonnis.

Madikizela-Mandela is in 1997 voor die waarheid-en-versoeningskommissie gedaag. Hier het sy haarself verweer en gesê dat die aantygings dat sy by minstens 18 gevalle van menseregteskendings betrokke was, insluitende agt moorde, "belaglik" is. Sy beweer dat haar aanklaer, haar eertydse kameraad Katiza Cebekhulu, 'n voormalige "geestelike pasiënt" is en dat sy aantygings teen haar slegs "hallusinasies" is.

Die waarheid-en-versoeningskommissie bevind dat die ontvoering wel op Madikizela-Mandela se instruksies uitgevoer is, en dat sy die aanrandings begin het en daaraan deelgeneem het. Met betrekking tot die moord op Stompie bevind die kommissie egter dat sy slegs "nalatig" was. 

## Verwysings
Herbert Hoover

**Herbert Clark Hoover** (* 10 Augustus 1874, † 20 Oktober 1964) was die 31ste President van die Verenigde State (1929–1933). Hoover, wat in 'n Kwakergesin gebore is, het 'n opleiding as mynbouingenieur gevolg. Hoover het tydens die Eerste Wêreldoorlog internasionale bekendheid verwerf met die hulp wat hy aan die bevolking van die oorloggeteisterde België verleen het. Voor en gedurende die oorlog het Hoover as hoof van die Verenigde State se *Food Administration* gedien.

In die 1920's het Hoover as minister van handel onder die presidente Warren G. Harding en Calvin Coolidge strategiese vennootskappe tussen die regering en ondernemings onder die rubriek "ekonomiese modernisering" bevorder. In die presidentsverkiesing van 1928 het hy die nominasie as kandidaat van die Republikeinse Party maklik gewen ofskoon hy nie oor enige politieke ervaring beskik het nie. Hoover is tot dusver die laaste Amerikaanse minister wat as President van die Verenigde State verkies is, en naas William Howard Taft een van slegs twee presidente wat tot dié amp verkies is sonder dat hulle vooraf enige politieke pos of militêre rang beklee het.
Haarwurm

**Haarwurm** (*Haemonchus contortus*) is 'n rondewurm en parasiet wat algemeen by herkouers soos skape en bokke voorkom. Die volwasse wurms leef in die gasheer se melkpens (abomasum) en veroorsaak bloedarmoede, kwakkeel, lusteloosheid en dood in erge gevalle.

## Gashere 
Hoofsaaklik skape maar ook ander herkouers wêreldwyd.

## Morfologie 
Volwasse manlike wurms is 10-20 mm lank terwyl volwasse wyfies 18-30 mm lank is. Die wyfie se wit eiergevulde baarmoeder vleg rondom 'n rooi dermkanaal wat die wurm op nadere ondersoek 'n kenmerkende patroon gee – vandaar die Engelse naam 'barber's pole worm'.

## Lewensiklus 
Onder gunstige omstandighede (warm temperatuur, genoeg vogtigheid en suurstof) broei eiers binne ongeveer 24 uur uit op die weiding. Die larwes vervel twee keer voordat die besmetlike derde larf (L3) stadium deur die gasheer saam met die weiding ingeneem word. Die L3's vestig hulself in die melkpens (abomasum) waar hulle nog twee keer vervel tot 'n vyfde stadium (L5) wat later 'n volwasse wurm word. Die periode vanaf inname van inname van die L3's tot eierlegging deur L5's duur ongeveer 18-21 dae.

## Patogenese 
Die volwasse wurms penetreer die slymvlies van die melkpens en suig bloed. In hiperakute gevalle kan die wurmlading so hoog wees dat 'n skaap tot 600mL bloed 'n dag verloor, en die dier kan binne sewe dae nadat die wurms begin voer het vrek. In akute gevalle kan 'n skaap tussen 50-200mL bloed 'n dag verloor. Die dier toon proteïentekort (wys as kwakkeel), bloedarmoede en gewigsverlies en kan vrek sonder behandeling.

Op nadoodse ondersoek kan veelvoudige (tussen 100 tot 35 000) 4de stadium en volwasse wurms in die melkpens waargeneem word. In akute en chroniese gevalle kan anemie en vermaering van die karkas ook gesien word.

## Behandeling en beheer 
Verskeie rondewurmmiddels op die mark is beskikbaar vir haarwurm behandeling. Nietemin is al hoe minder van hierdie middels steeds effektief weens wurmweerstand, en in sommige gevalle veelvoudige wurmmiddel weerstand. Deesdae is weidingsbestuur en doseringsprogramme wat doserings beperk 'n belangrike deel van 'n boer se arsenaal teen haarwurm. Wurmmiddel kombinasies asook entstowwe toon potensiaal vir verdere ontwikkeling, maar die gebruik daarvan bly kontroversieel.

'n Effektiewe manier om doserings te beperk is volgens die FAMACHA© (FAffa MAlan CHArt) metode. Volgens hierdie metode word slegs sekere skape of bokke in 'n kudde vir behandeling teen haarwurm gekies. Skape word gekies gebaseer op die graad van bloedarmoede (anemie) wat hulle vertoon in hul slymvliese. Op sy beurt word die graad van anemie beoordeel deur middel van 'n ander kleur begeleide kaart.

## Verwysings
45 v.C.

## Gebeure 
* 1 Januarie – Julius Caesar voer die Juliaanse kalender in, die Senaat benoem hom tot diktator, imperator (opperbevelvoerder) en konsul van Rome.
*Ariarathes X van Kappadosië kom Rome toe. Hy wil Caesar met geld oortuig om hom 'n koninkryk te gee.

## Geboortes 
* Publius Sulpicius Quirinius, Romeinse konsul en veldheer († 21)
* Wang Mang, keiser van die Sjinese keiserryk († 23)

## Sterftes 
* Gnaeus Pompeius Magnus, Romeinse veldheer en seun van Pompeius Magnus (* ~75 v.C.)
* Marcus Claudius Marcellus, Romeinse konsul in 51 v.C. en staatsman (* ~95 v.C.)
* 17 Maart – Publius Attius Varus, goewerneur van die Romeinse provinsie Africa gedurende die burgeroorlog tussen Julius Caesar en Pompeius (geboortedatum onbekend).
* Titus Labienus, Romeinse tribunus en onderbevelvoerder van Julius Caesar (* ~100 v.C.)
* Tullia Ciceronis,  dogter van Marcus Tullius Cicero (* ~79 v.C.),

## Verwysings
FAMACHA

duimnael|300px|FAMACHA word geïmplementeer.

**FAMACHA** (FAffa MAlan CHArt) is 'n metode waarvolgens slegs sekere skape of bokke in 'n kudde vir behandeling teen haarwurm (*Haemonchus contortus*) gekies word. Skape word gekies vir dosering gebaseer op die graad van bloedarmoede (anemie) wat hulle vertoon in hul slymvliese. Op sy beurt word die graad van anemie beoordeel deur middel van 'n ander kleur begeleide kaart.

## Agtergrond 
Die FAMACHA© metode van selektiewe behandeling is ontwikkel deur drie Suid-Afrikaanse navorsers (Drs Francois Malan, Gareth Bath en Jan van Wyk) as moontlike oplossing vir die groot wurmmiddelweerstand probleem in Suid-Afrika.   Sedertdien is die metode al wêreldwyd  suksesvol geïmplementeer.

Die hoofdoel van die metode is om 'n voldoende vatbare haarwurm bevolking ('refugia') op die weiding te handhaaf. Deur net daardie skape te doseer wat dit werklik nodig het, word seleksie vir weerstand teen wurmmiddels vertraag. Terselfdertyd kan die boer die diere monitor en prul wat 'n swak natuurlike weerstand teen hierdie wurms het.

## Prosedure 
Bloedarmoede (soos waargeneem in die slymvlies van die oog) word met behulp van 'n kleur begeleide kaart beoordeel: 'n skaap met 'n telling van 1 het 'n pienk-rooi slymvlies kleur en het nie behandeling vir haarwurm nodig nie, terwyl 'n skaap met 'n telling van 5 wit slymvliese toon en onmiddellike dosering teen haarwurm en waarskynlik ook intensiewe mediese behandeling benodig.

## Verwysings
Ina de Villiers

**S.J.A. (Ina) de Villiers** (1919–2010) was die skrywer van die Afrikaanse kookboek, Kook en Geniet, wat ook in Engels vertaal is. Daar is in 2005 geskat dat meer as 'n half miljoen Afrikaanse eksemplare verkoop is. Teen die tyd van die skrywer se dood het verkope in beide tale meer as 'n miljoen oortref, wat dit die suksesvolste Suid-Afrikaanse kookboek ooit maak. Sedert die eerste uitgawe tot die outeur se dood was die boek nooit uit druk gewees nie.

## Biografie 
Stoffelina Johanna Adriana van Schalkwyk is op 24 Februarie 1919 op Boshof, Oranje-Vrystaat gebore. Haar ouers was Johannes Zacharias en Eunice Mehetabeel (née Ferreira). Sy het huishoudkunde aan die Universiteit Stellenbosch studeer en verwerf in 1940 die graad BSc Huish.

Sy skryf haar eerste kook- en kombuisgids (*Kook en Geniet*) om jong vroue te help, maar niemand wou dit publiseer nie. In 1951 besluit sy om die boek saam met haar man, Japie de Villiers, 'n geoloog, en met die hulp van prof. Mattie Jooste te publiseer. Die boek word 'n reuse sukses.

In 1961 publiseer sy die Engelse vertaling, *Cook and Enjoy It*, wat net so 'n groot sukses was.

In 1990 tree hulle uit die drukkersbedryf en Human & Rousseau neem die regte (vir produksie en bemarking) oor. In November 2009 publiseer Human & Rousseau 'n opgedateerde weergawe met die hulp van Ina se dogter, Eunice van der Berg.

Die ATKV het in Mei 2010 aan haar die Afrikroon-prys toegeken.

De Villiers is op 20 September 2010 op 91-jarige ouderdom oorlede. Sy was getroud met Jacob Eliza de Villiers (1912-1990). Sy word oorleef deur haar twee dogters en ses kleinkinders.

## Bibliografie 
* Kook En Geniet, 
* *Cook and Enjoy*, 
* Die Klein Kook en Geniet (mede outeur: haar dogter, Eunice van der Berg), 
* *Cook and Enjoy for Kids*, 

## Verwysings
Spotlewerik

Die **Spotlewerik** (*Mirafra cheniana*) is 'n gelokaliseerde algemene endemiese standvoël en grasveld en weiveld. Die voël is 12&nbsp;cm groot en weeg 13 - 15 gram. In Engels staan die voël bekend as die *Melodious Lark*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Spesiale Taakmag (SAPD)

Die **Suid-Afrikaanse Polisiediens Spesiale Taakmag** (SAPD STM) is ’n spesiale operasies-element van die Suid-Afrikaanse Polisiediens (SAPD).

Die STM het ’n formidabele reputasie in terrorismebestryding, insurgensie en gyselaarsredding. Anders as die meeste burgerlike/polisie terrorismebestrydingseenhede in die wêreld, word die Taakmag ook opgelei om militêre spesiale operasies uit te voer. Die Taakmag het al op verskeie geleenthede saam met hul militêre eweknieë gewerk, veral tydens die 30 jaarlange grensoorlog.

## Geskiedenis 
Na ’n gyselaardrama by die Israeliese ambassade op 28 April 1975 het die Suid-Afrikaanse regering die besluit geneem om ’n spesiale polisie-eenheid te stig wat met situasies werk waar gyselaars aangehou word.

In 1976 is die Taakmag amptelik opgerig. Die Taakmag val onder die operasionele bestuur van die Afdeling vir Operasionele Reaksiedienste en is verantwoordelik vir die hantering van hoë-risikosituasies soos gyselaarsituasies op land, see en in die lug, insluitend reddingsverwante operasies.

## Opleiding 
duimnael|Tentoonstelling van die STM by die Waterklooflugmagbasis
Kandidate moet ten minste 21 jaar oud wees, twee jaar ervaring in die polisiediens hê en fisies en verstandelik stabiel wees om die streng en veeleisende opleiding te kan voltooi. Die opleiding vind plaas by die Taakmagopleidingsentrum, ongeveer 230 km van Pretoria. Slegs tien persent van alle aansoekers slaag die opleiding.

Die opleiding bestaan uit die volgende elemente waarvan applikante sewentig persent moet slaag om die opleiding suksesvol te voltooi:
* **Fisiese fiksheid en krag**
** Vyf kilometer hardloop binne 21 minute;
** Vyftien ononderbroke, opeenvolgende optrekke (met die handpalms na vore);
** Vyf-en-negentig opsitte binne twee minute;
** 50 ononderbroke, opeenvolgende opstote binne een minuut; en
** Tien naellope van 25 meter binne 56 sekondes.

* **Swem**
** 300 meter swem in minder as tien minute.

* **Uithouvermoë**
** Staptog van twintig kilometer met ’n sak van twintig kilogram binne 3½ uur.

## Verwysings 
## Eksterne skakels 
* Amptelike webwerf
Omid

duimnael|regs|*Omid*
***Omid*** (Farsi: **امید**, "hoop") was die eerste Irans-vervaardigde satelliet wat volgens Iran se uitsaaikorporasie op 2 Februarie 2009 deur die Iranse ruimteagentskap ISA geloods is. Omid is 'n dataverwerkende satelliet wat vir navorsingsdoeleindes en telekommunikasie gebruik word. 

Die satelliet is deur 'n Irans-vervaardigde *Safir 2*-draervuurpyl na 'n lae wentelbaan om die Aarde geneem en vrygestel. Die loodsing van *Omid* het saamgeval met die 30ste verjaardsdag van die Iranse Rewolusie en het onder die toesig van die Iranse president Mahmoud Ahmadinejad plaasgevind. Die Amerikaanse ruimteagentskap *NASA* het die suksesvolle loodsing van *Omid* op die volgende dag bevestig. Sy satelliet-katalogusnommer of USSPACECOM-voorwerpnommer is 33506.
Strongylida

Die orde  **Strongylida** omvat 'n groot aantal parasitêre rondewurms wat in die spysverteringstelsel of die lugweg van soogdiere lewe, soos die longwurms (meeste families) en die mynwurms  (*Ancylostomatidae*). Hierdie parasiete kom by mense, huisdiere en in wild lewende soogdiere voor. Verskeie spesies het 'n ingewikkelde lewensiklus met ongewerwelde diere (soos slakke) as tussengasheer.

## Taksonomie 
Die orde *Strongylida* omvat ongeveer 20 families
* Familie Amidostomatidae
* Familie Ancylostomatidae (mynwurms)
* Familie Angiostrongylidae ("longwurms")
* Familie Cloacinidae
* Familie Crenosomatidae
* Familie Dictyocaulidae ("longwurms")
* Familie Filaroididae ("longwurms")
* Familie Heligosomidae
* Familie Herpetostrongylidae
* Familie Metastrongylidae ("longwurms")
* Familie Molineidae
* Familie Ornithostrongylidae
* Familie Pharyngostrongylidae
* Familie Protostrongylidae
* Familie Pseudaliidae
* Familie Skrjabingylidae
* Familie Strongylidae ("bloedwurms")
* Familie Syngamidae 
* Familie Trichostrongylidae 
* Familie Uncinariidae

## Verwysings
Vlag van Amerikaans-Samoa

Die **vlag van Amerikaans-Samoa** is op 27 April 1960 amptelik in gebruik geneem. Die vlag vertoon ’n wit driehoek met rooi fraaiings wat na die vlagpaal wys op ’n blou agtergrond met ’n arend wat in sy pote ’n oorlogsknuppel en ’n vlieëwaaier vashou.

## Simboliek 
Die kleure en simbole van die vlag dra kulturele, politieke en streeksbetekenis. Die rooi, wit en blou stel die kleure voor wat tradisioneel deur die Verenigde State en Samoa gebruik is. Die witkoparend stel die Verenigde State voor en word op die vlag vertoon ten spyte daarvan dat die voël glad nie in Amerikaans-Samoa voorkom nie. In die pote van die arend is twee Samoaanse simbole wat verwys na Amerika se voogdyskap oor Amerikaans-Samoa en dit roep die Grootseël van die Verenigde State in herinnering. Die simbole is ’n *uatogi* (’n oorlogsknuppel wat die mag van die regering uitbeeld) en ’n *fue* (’n vlieëwaaier wat die wysheid van die tradisionele Samoaanse leiers uitbeeld). Die drie lande het die dispuut opgelos deur Samoa onder mekaar te verdeel gedurende die Samoa-verdrag in 1899. Die gevolg hiervan was dat die Verenigde State beheer verkry het oor die westelike helfte van Samoa waar hulle op 27 April 1900 die vlag van die Verenigde State gehys het. Dit was die enigste amptelike vlag van Amerikaans-Samoa tot en met 1960.

In die tweede helfte van die 20ste eeu het die Samoane ’n meer aktiewe rol begin vervul in die plaaslike regering. Gevolglik het beraadslaging oor ’n nuwe territoriale vlag begin en die Samoane is gevra om voorstelle in te dien. Plaaslike regeringsleiers en die Verenigde State Weermaginstituut vir Heraldiek het die vlag ontwerp en die voorgestelde idees van die Samoane daarby ingewerk. Die vlag is amptelik op 27 April 1960 aanvaar, sestig jaar na die eerste vertoning van die Amerikaanse vlag op Samoa.

## Sien ook 
## Verwysings 
## Eksterne skakels 
*  Amerikaans-Samoa by *Flags of the World*.
*